गुवाहाटी, 2 सेप्टेमबर: दुलाराय आसाम पाब्लिसार आरो बिजाब फानगिरि गौथुमनि बान्जायनायाव खुंगा 21थि सा-सानजा बिजाब मेला गुवाहाटीनि  सानमारियाव थानाय आसाम इन्जिनियारिं फसंथान गेलेग्रा फोथाराव फैगो 1 निफ्राय 12 नबेम्बर सिम जासिगोन। खौरांगिरिनि सिगांङाव खुंफुं आफादनि बानजायगिरिमोना  बुंङोदि सिगां बोसोरनि बायदियैनो देग्लाय अदेबानि 2019 माइथायावबो  इन्ट्रि फिसा एखे थागोन । सिगांनि बोसोरफ्रोमाव फालिबोनाय बादियैनो बावैसो सान सिगां जिउ गोमालांनाय गेदेमा सुबुंफोरखौ गोसोखांनाय जागोन मानोना बिसोरनि असमीया समाज दानायाव मैखोम बिहोमा दंमोन होनना बुंथिबावो। बे बोसोराव बावैसो सिगां जिउ गारनाय गागि सोलोंथाइगिरि टाबुराम टाइटनि गोसोखांनानै गाहाइ सायनासालि लुफुंनाय जागोन । माखासे हाबाफारिया मानिक बरा, भारतरत्न ड° भुपेन हाजरिका,पुरबि बरगहाइ खौ गोसोखांनाय जागोन होनना बुंथियो जेराव गासै गं 110 मुंदांखा पाब्लिसार हान्जाया बाहागो लाफैगोनखौ मिजिंथिदों बानजाय आफादा।